Dienvidhemsa

Dienvidhemsa (angļu: South Hams) ir nemetropoles distrikts Devonas grāfistē Anglijā, Apvienotajā Karalistē. Izvietojies grāfistes dienvidos, nodēvēts pēc apvidus tradicionālā nosaukuma «Hemsa» (Hams). Robežojas rietumos ar Plimutu, ziemeļos — ar Rietumdevonu un Tinbridžu, bet ziemeļaustrumos — ar Torbeju. Dienvidos krastus apskalo Lamanša šaurums. Distrikta administratīvais centrs ir Totnesa, bet lielākā apdzīvotā vieta — Aivibridža. Ievērojamu daļu teritorijas distrikta ziemeļos aizņem Dārtmūras nacionālais parks, bet dienviddaļu — Dienviddevonas nacionālais ainavapvidus. Vēsture Distrikts tagadējās robežās izveidots 1974. gada 1. aprīlī, apvienojot Dārtmūtas un Totnesas municipālos boro, Kingsbridžas un Selkombas urbānos distriktus un Kingsbridžas, Plimptonsentmēri un Totnesas lauku distriktus. Administratīvi ietilpst piecas pilsētas — Aivibridža (11 851), Totnesa (9214), Kingsbridža (6116), Dārtmuta (5064), Selkomba (1909), un 56 pagasti. Atsauces Ārējās saites Vikikrātuvē par šo tēmu ir pieejami multivides faili. Skatīt: Dienvidhemsa. Encyclopædia Britannica raksts (angliski)